gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8664, del 25-10-2019 (2019/9915)

Informació pública de la modificació de tarifes de manteniment de comptadors a Bonrepòs i Mirambell.
----------------------------------------------------------------------------------------------------

### Dades del document

Número de DOGV
:   8664

Data del DOGV
:   25-10-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/9915


Organisme emissor
:   Global Omnium Medioambiente, SL

Tipus de document
:   Anunci

Informació pública de la modificació de tarifes de manteniment de comptadors a Bonrepòs i Mirambell.  
 [2019/9915]  
S'informa, per a general coneixement, i de conformitat amb els articles 40, 44 i 45 de la Llei 39/2015, d'1 d'octubre, del procediment administratiu comú de les administracions públiques, que, segons comunicació a l'Ajuntament de Bonrepòs i Mirambell de data 10 d'octubre de 2019, pertoca actualitzar la quota de manteniment de comptadors a l'esmentada població.  
  
La nova tarifa que s'ha d'aplicar és la següent  
  
Conservació comptador Euros/mes  
Calibre Fins a 13 mm 1,970  
 15 mm 2,193  
 20 mm 2,654  
 25 mm 2,728  
 30 mm 3,450  
 40 mm 5,934  
 50 mm 8,381  
 65 mm 15,796  
 80 mm 23,183  
 100 mm 30,578  
 125 mm 45,378  
  
  
Sobre les presents tarifes s'aplicarà l'IVA, d'acord amb el que s'estableix en la Llei 37/1992, de 28 de desembre.  
Cosa que es fa pública perquè se'n prenga coneixement.  
  
València, 17 d'octubre de 2019.- El conseller delegat: Dionisio García Comín.
Diari Oficial de la Generalitat Valenciana


Sumari del DOGV 8605, del 02-08-2019 (2019/7916)

RESOLUCIÓ de 29 de juliol de 2019, del vicepresident segon del Consell i conseller d'Habitatge i Arquitectura Bioclimàtica, per la qual es disposa el cessament de personal eventual.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   8605

Data del DOGV
:   02-08-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/7916


Data del document
:   29-07-2019

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica

RESOLUCIÓ de 29 de juliol de 2019, del vicepresident segon del Consell i conseller d'Habitatge i Arquitectura Bioclimàtica, per la qual es disposa el cessament de personal eventual. [2019/7916]  
De conformitat amb el que disposa l'article 19 de la Llei 10/2010, de 9 de juliol, d'Ordenació i Gestió de la Funció Pública Valenciana (DOGV 6310, 14.07.2010), així com en l'article 5 del Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (DOGV 7640, 21 d'octubre 2015), i la correcció d'errades (DOGV 7662, 20.11.2015), resolc:  
  
Únic  
El cessament de María Isabel Donet Sánchez, assessora d'assumptes generals de membres del Consell, amb efectes de 29 de juliol de 2019, agraint-li els serveis prestats.  
  
València, 29 de juliol de 2019.- El vicepresident segon del Consell i conseller d'Habitatge i Arquitectura Bioclimàtica: Rubén Martínez Dalmau.
Diari Oficial de la Generalitat Valenciana


Sumari del DOGV 8501, del 07-03-2019 (2019/1578)

Notificació de la sentència dictada en el procediment de guarda i custòdia contenciosa número 1135/2017.
--------------------------------------------------------------------------------------------------------

### Dades del document

Número de DOGV
:   8501

Data del DOGV
:   07-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1578


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia contenciosa número 1135/2017. [2019/1578]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que, en les actuacions de família, guarda, custòdia o aliments de fills menors no matrimonials no consensuats [F02] - 001135/2017, seguides a instàncies de Rudy Waldo Urisote Domínguez contra María Teresa Añez López, en situació de rebel·lia, en data 7 de febrer de l'actual, ha recaigut sentència la part dispositiva de la qual diu així:  
  
«Dispositiva  
Estime la demanda plantejada per Rudy Waldo Urisote Domínguez contra María Teresa Añez López, declarada en rebel·lia; ha sigut part el Ministeri Fiscal, és procedent adoptar les mesures següents:  
  
1. Ambdós progenitors ostentaran la pàtria potestat sobre la seua filla menor d'edat, si bé s'atribueix al demandant la guàrdia i custòdia del menor.  
2. Les visites entre mare i filla es pactaran lliurement entre ambdues.  
3. La demandada haurà de pagar, en concepte de contribució als aliments dels dos fills, la quantitat de 150 euros mensuals per a cada u, quantitat que ingressarà en el compte que designe el demandant dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística i contribuirà a les despeses extraordinàries abonant la meitat d'aquelles que s'acrediten i resulten necessàries o hagen sigut consensuades per ambdues parts.  
Tot això sense fer una especial condemna en les costes d'aquest procediment.  
Contra aquesta resolució es pot interposar un recurs d'apel·lació que haurà d'interposar-se per escrit en el termini de vint dies, amb la indicació de la infracció comesa segons el parer de la persona recurrent; cal acompanyar un resguard que acredite que s'ha efectuat el depòsit de 50 - en el compte de depòsits i consignacions d'aquest jutjat, obert en el Banc de Santander, llevat que la persona recurrent tinga concedit el benefici de justícia gratuïta.  
Aquesta és la meua sentència, que pronuncie, mane i firme.»  
  
I perquè valga de notificació de forma deguda a la demandada María Teresa Añez López, en situació de rebel·lia i ignorat parador, expedisc i firme aquest edicte.  
  
València, 11 de febrer de 2019.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 8704, del 24-12-2019 (2019/12285)

Informació pública de la declaració d'interès comunitari per a una atribució d'ús i aprofitament en sòl no urbanitzable, relativa a activitat industrial (expedient 1288311), al terme municipal de Bétera, ubicada en el polígon 34, parcel·les 450 i 459.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8704

Data del DOGV
:   24-12-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/12750


Data del document
:   12-12-2019

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * Bétera
    * pla d'urbanisme
    * administració local

Informació pública de la declaració d'interès comunitari per a una atribució d'ús i aprofitament en sòl no urbanitzable, relativa a activitat industrial (expedient 1288311), al terme municipal de Bétera, ubicada en el polígon 34, parcel·les 450 i 459. [2019/12578]  
Admesa a tràmit la sol·licitud de declaració d'interès comunitari promoguda per Urbambiente S.L per a una atribució d'ús i aprofitament en sòl no urbanitzable, relativa a una regularització de activitat industrial (expedient 05578833), al terme municipal de Bétera, ubicada en el polígon 34, parcel·les 450 i 459, de conformitat amb el que disposa l'article 206.4.a) de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, de la Comunitat Valenciana, es sotmet a informació pública durant el termini de vint dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interès comunitari i estudi d'integració paisatgística) i formular per escrit les observacions que estimen pertinents, en la pàgina web http://politicaterritorial.gva.es/es/web/urbanismo/consulta-planejament-urbanistic, així com en les oficines del Servei Territorial d'Urbanisme de la Conselleria de Política Territorial, Obres Públiques i Mobilitat, edifici PROP del carrer Gregori Gea núm. 27 de València, en horari d'exposició al públic de 9.00 a 14.00 hores.  
  
  
València, 12 de decembre de 2019.- El cap del Servei Territorial d'Urbanisme: Carlos Aubán Nogués
Diari Oficial de la Generalitat Valenciana


Sumari del DOGV 8498, del 04-03-2019 (2019/1818)

RESOLUCIÓ de 21 de febrer de 2019, de la presidència del Consorci Espacial Valencià, per la qual s'acorda fer públic el pressupost del consorci per a l'exercici econòmic 2019.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   8498

Data del DOGV
:   04-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1818


Data del document
:   21-02-2019

Organisme emissor
:   Consorci Espacial València

Tipus de document
:   Resolució

RESOLUCIÓ de 21 de febrer de 2019, de la presidència del Consorci Espacial Valencià, per la qual s'acorda fer públic el pressupost del consorci per a l'exercici econòmic 2019. [2019/1818]  
Els Estatuts del Consorci Espacial Valencià, aprovats per Acord de 12 de març de 2010, del Consell (DOCV 6227, 16.03.2010), atribuïxen a la seua Junta de Govern diferents competències en relació amb la gestió ordinària d'aquest.   
Reunida la Junta de Govern esmentada, en data 20 de febrer de 2019, en compliment de l'article 8.1 dels seus Estatuts, va acordar l'aprovació del pressupost d'aquest consorci per a l'exercici 2019.  
Considerant el que disposa l'article 131 de la Llei 39/2015, d'1 d'octubre, del procediment administratiu comú de les administracions públiques, aquesta presidència resol:  
Fer públic en el Diari Oficial de la Generalitat Valenciana el pressupost del Consorci Espacial Valencià per a l'exercici 2019, que s'incorpora com a annex a aquesta resolució.  
  
València, 21 de febrer de 2019.- El conseller d'Educació, Investigació, Cultura i Esport i president del Consorci Espacial Valencià: Vicent Marzà Ibáñez.   
  
  
  
ANNEX  
Pressupost d'ingressos i despeses per a l'exercici 2019  
Consorci Espacial Valencià  
  
Ingressos 2019  
Capítol 3 - Taxes, preus públics i altres 409.200 euros  
Capítol 4 - Transferències corrents 100.000 euros  
Capítol 5 - Ingressos patrimonials 2.000 euros  
Capítol 7 - Transferències de capital 185.000 euros  
Total 696.200 euros  
   
Despeses 2019  
Capítol 1 - Despeses de personal 392.000 euros  
Capítol 2 - Despeses corrents i de funcionament 46.600 euros  
Capítol 6 - Inversions reals 257.600 euros  
Total 696.200 euros
Diari Oficial de la Generalitat Valenciana


Sumari del DOGV 8631, del 10-09-2019 (2019/8528)

DECRET 179/2019, de 6 de setembre, del Consell, de nomenament d'Ana María Hernández Recuenco com a directora general de Diversitat Funcional i Salut Mental
-----------------------------------------------------------------------------------------------------------------------------------------------------------

### Dades del document

Número de DOGV
:   8631

Data del DOGV
:   10-09-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/8528


Data del document
:   06-09-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Decret

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

DECRET 179/2019, de 6 de setembre, del Consell, de nomenament d'Ana María Hernández Recuenco com a directora general de Diversitat Funcional i Salut Mental [2019/8528]  
D'acord amb els articles 17.a i 33.2 de la Llei 5/1983, de 30 de desembre, de la Generalitat, del Consell, a proposta de la vicepresidenta i consellera d'Igualtat i Polítiques Inclusives, prèvia deliberació del Consell, en la reunió de 6 de setembre de 2019,  
  
  
DISPOSE  
  
El nomenament d'Ana María Hernández Recuenco com a directora general de Diversitat Funcional i Salut Mental.  
Aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
València, 6 de setembre de 2019  
  
El president de la Generalitat,  
XIMO PUIG I FERRER  
  
La vicepresidenta i consellera d'Igualtat i Politiques Inclusives  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8666, del 29-10-2019 (2019/9585)

Informació pública de l'acord de dissolució de la societat i del nomenament de liquidadors.
-------------------------------------------------------------------------------------------

### Dades del document

Número de DOGV
:   8666

Data del DOGV
:   29-10-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/9585


Organisme emissor
:   18 de Enero, COOP V.

Tipus de document
:   Anunci

Informació pública de l'acord de dissolució de la societat i del nomenament de liquidadors. [2019/9585]  
En l'Assemblea General Extraordinària de la societat 18 de Enero, Cooperativa Valenciana, celebrada en segona convocatòria el dia 10 d'octubre de 2019 en el domicili social i amb la representació del 70 % del capital social, es van adoptar per unanimitat els següents acords:  
  
Primer. En vista de les manifestacions, acceptades per la majoria dels assistents, i amb la deliberació prèvia s'acorda per unanimitat la dissolució de l'entitat, per a la qual cosa caldrà seguir els tràmits legals i estatutaris dels quals s'encarregarà personalment el president.  
La secretària, una vegada adoptat aquest acord, recorda als socis assistents que, per tal que l'acord de dissolució siga vàlid, ha de ser inscrit prèviament en el Registre de Cooperatives i publicat en un dels diaris de major circulació del territori del domicili social de la cooperativa.  
  
  
Segon. Disposar el cessament, com a conseqüència de la dissolució de l'entitat, del Consell Rector de la societat cooperativa, i agrair-li els serveis prestats  
Els membres del Consell Rector, presents en la Junta, es consideren notificats.  
  
Tercer. A continuació s'inicia el procés d'elecció dels liquidadors; segons els Estatuts, el nombre d'aquests és com a mínim de tres, i són elegibles per a ocupar aquests llocs tots els socis de la cooperativa.  
  
A aquest efecte es nomenen liquidadors de la societat cooperativa, per temps indefinit i amb les facultats més àmplies, el fins ara president, Jesús Martínez García; la fins ara secretària, Mónica Alejandra Ferris Ángel, i el fins ara vocal del Consell Rector, Francisco Javier Rico López, les circumstàncies personals del qual consten en el Registre de Cooperatives.  
Els liquidadors nomenats, presents en la Junta, accepten el càrrec, prometen exercir-lo fidelment i lleialment i manifesten que no estan sotmesos a cap de les prohibicions, limitacions i incompatibilitats legalment establides.  
  
Quart. Autoritzar àmpliament qualsevol dels liquidadors de la societat cooperativa, Jesús Martínez García, Mónica Alejandra Ferris Ángel o Francisco Javier Rico López, per a protocolitzar els acords anteriors i poder signar tots els documents, públics i privats, necessaris fins a inscriure'ls en el Registre de Cooperatives. Així mateix, se'ls autoritza per a esmenar o corregir qualssevol documents, sempre que es limiten a acceptar la qualificació verbal o escrita o a rectificar purs errors materials.  
  
Villena, 11 d'octubre de 2019.- El president (liquidador): Jesús Martínez García.
Diari Oficial de la Generalitat Valenciana


Sumari del DOGV 8570, del 14-06-2019 (2019/5006)

Informació pública del Projecte de reparcel·lació voluntària del sector de sòl urbanitzable de pla parcial 2/1 Ponent del PGMO de Benidorm.
-------------------------------------------------------------------------------------------------------------------------------------------

### Dades del document

Número de DOGV
:   8570

Data del DOGV
:   14-06-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/5006


Data del document
:   08-05-2019

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * pla d'urbanisme
    * administració local

Informació pública del Projecte de reparcel·lació voluntària del sector de sòl urbanitzable de pla parcial 2/1 Ponent del PGMO de Benidorm. [2019/5006]  
Per acord de la Junta de Govern Local de data 6 de maig de 2019 s'ha resolt sotmetre a informació pública el Projecte de reparcel·lació voluntària del sector de sòl urbanitzable pla parcial 2/1 Ponent del PGMO de Benidorm.  
Durant el termini d'un mes, a comptar des de la publicació d'aquest anunci en el Diari Oficial de la Generalitat Valenciana, podran consultar l'esmentat document en les dependències del Departament d'Urbanisme de l'Ajuntament de Benidorm, passeig de SSMM els Reis d'Espanya, número 1, de 09.00 a 14.00 hores, i en la pàgina web www.benidorm.org i formular, en el mateix termini, les al·legacions que estimen pertinents.  
De conformitat amb el que s'estableix en l'article 92.2.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, modificat per la Llei 1/2019, de 5 de febrer, es publica el present anunci perquè se'n prenga coneixement.  
  
Benidorm, 8 de maig de 2019.- La regidora delegada d'Urbanisme: Lourdes Caselles Doménech.
Diari Oficial de la Generalitat Valenciana


Sumari del DOGV 8499, del 05-03-2019 (2019/2092)

RESOLUCIÓ de 13 de febrer de 2019, del tribunal del concurs oposició de tècnic o tècnica especialistes en documentació sanitària d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució definitiva del concurs oposició, per torn lliure, convocat per mitjà de Resolució de 8 de maig de 2017, del director general de Recursos Humans i Econòmics.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8499

Data del DOGV
:   05-03-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/2092


Data del document
:   13-02-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 13 de febrer de 2019, del tribunal del concurs oposició de tècnic o tècnica especialistes en documentació sanitària d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució definitiva del concurs oposició, per torn lliure, convocat per mitjà de Resolució de 8 de maig de 2017, del director general de Recursos Humans i Econòmics.  
 [2019/2092]  
  
  
De conformitat amb la base sisena de la Resolució de 15 de maig de 2017, del director general de Recursos Humans i Econòmics, per la qual es convoca el concurs oposició de la categoria de tècnic o tècnica especialistes en documentació sanitària d'institucions sanitàries dependents de la Conselleria de Sanitat Universal i Salut Pública (DOGV 8039, 15.05.2017), finalitzada la fase d'oposició i la fase de concurs, es publica la relació d'aspirants que han arribat fins a aquest punt del procés selectiu, especificant la puntuació obtinguda en cada fase, i, segons l'ordre final aconseguit, es fa pública la resolució definitiva del concurs oposició pel torn lliure.  
Contra la present resolució podrà interposar-se els recursos previstos en la base huitena de la convocatòria.  
  
València, 13 de febrer de 2019.- El president del tribunal: Ramón Romero Serrano.
Diari Oficial de la Generalitat Valenciana


Sumari del DOGV 8598, del 24-07-2019 (2019/7449)

CORRECCIÓ d'errades de l'extracte de la Resolució de 18 de juny de 2019, de la vicerectora d'Innovació i Transferència, per la qual es convoca la segona edició per a la concessió d'ajudes de la Universitat de València a través de la Càtedra Deblanc al millor projecte d'investigació relacionat amb l'aplicació de metodologies estadístiques, econòmiques i d'aprenentatge automàtic per a la detecció de delictes financers i blanqueig de capitals.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8598

Data del DOGV
:   24-07-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/7449


Data del document
:   12-07-2019

Organisme emissor
:   Universitat de València

Tipus de document
:   Correcció d'errades

Correcció d'errades

 Descriptors 

:   * ajuda pública

CORRECCIÓ d'errades de l'extracte de la Resolució de 18 de juny de 2019, de la vicerectora d'Innovació i Transferència, per la qual es convoca la segona edició per a la concessió d'ajudes de la Universitat de València a través de la Càtedra Deblanc al millor projecte d'investigació relacionat amb l'aplicació de metodologies estadístiques, econòmiques i d'aprenentatge automàtic per a la detecció de delictes financers i blanqueig de capitals. [2019/7449]  
  
BDNS (identif.): 464862.  
Advertida una errada en la Resolució de 18 de juny de 2019, publicada en el Diari Oficial de la Generalitat Valenciana (DOGV) en data 9 de juliol de 2019, es procedeix a rectificar el següent:  
  
On diu:  
«El termini de presentació de sol·licituds començarà l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i es tancarà en 10 dies naturals».  
  
Ha de dir:  
«El termini de presentació de sol·licituds començarà l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i es tancarà el 15 de setembre de 2019».  
  
València, 12 de juliol de 2019.- La rectora, p. d. (DOGV 27.06.2019), la vicerectora d'Innovació i Transparència: M.ª Dolores Real García.